Երեւանում Գյոթեի կենտրոնի բացման առիթով Գերմանիայից ժամանել էր Գյոթեի ինստիտուտի համաշխարհային կառույցի նախագահը` դոկտոր Կլաուս Դիտեր Լեհմանը: Որքան հասկացանք, պրն. Լեհմանին դուր է եկել Հայաստանը, քանի որ նա 2017-ի ընթացքում արդեն երկրորդ անգամ էր Հայաստանում, եւ որքան հասկացա իր հետ կարճ զրույցից` հույս ուներ կրկին Երեւան գալ փետրվարին: Իսկ նախորդ անգամ պրն. Լեհմանը Երեւանում էր եղել հունիսին կամ հուլիսին, հանդիպել էր ՀՀ արտաքին գործերի, կրթության եւ գիտության, մշակույթի նախարարների հետ: Այդ ժամանակ էլ ձեռք են բերվել Գյոթեի կենտրոնի բացման պայմանավորվածությունները, կամ ինչպես կենտրոնի բացման առթիվ իր շնորհավորական խոսքում պրն. Նալբանդյանն ասաց` կազմվել էր «ճանապարհային քարտեզը»: